PRESSEMEDELELSE

26-05-2020

# Engcon hylder alle maskinfører rundt om i verden som fortsætter med at grave trods bekymringerne uden for kabinen**Den coronavirus, der brød ud i Kina i slutningen af sidste år, har udviklet sig til en verdensomspændende pandemi i foråret. Det har siden da påvirket en lang række brancher. Samtidig med, at mange brancher er nødt til at køre på som normalt for at opretholde vigtig infrastruktur. Hos Engcon kan vi se, at tiltrotatoren gør det isolerede arbejde lettere. Engcon støtter nu det arbejde, som maskinførere udfører verden over, med hyldestvideoen "Engcon works".**

Mange maskinførere rundt om i verden er nødt til at fortsætte deres vigtige arbejde med at vedligeholde jernbaner, motorveje, skovbrug og bygningskonstruktioner, men med begrænsninger såsom et reduceret antal personer, der må opholde sig på arbejdspladsen, og særlige afstande mellem dem, der arbejder. De udfører arbejde, der ikke kun er vigtigt for den enkelte entreprenør, men også for samfundet. Det vil Engcon gerne fremhæve og hylde.

– Maskinførerne udfører en samfundsmæssigt vigtig opgave, og derfor vil vi gerne hylde dem. En fordel i disse tider er, at maskinføreren altid er ret isoleret og alene i sin maskine, så i princippet kan arbejdet udføres som sædvanligt. Med de rette redskaber på maskinen behøver de ikke at forlade kabinen, undtagen når de holder pause eller har fyraften, siger Stig Engström, grundlægger og ejer af Engcon.

Situationen ser tilsvarende ud mange andre steder i verden. Fordi maskinførerne arbejder selvstændigt og på afstand fra andre, kan mange inden for bygge- og anlægsbranchen fortsætte deres vigtige opgaver. Engcon modtager løbende rapporter fra maskinførere verden over, som holder hjulene i gang.

– Mange af vores slutkunder giver faktisk udtryk for, at de knapt nok kan klare alle deres opgaver lige nu. Det er en tryg fornemmelse at vide, at nogle ting fortsætter som sædvanligt, selv i vanskelige tider. Det giver håb for morgendagen, når alt dette er overstået, siger Stig Engström.

Engcons produktionsanlæg er i gang, og kundernes efterspørgsel efter både support og reservedele fortsætter. Noget, der viser, at når meget andet står stille, så arbejder gravemaskinerne videre.

– Vi kan ganske enkelt konstatere, at gravearbejdet fortsætter, og det er vi glade for at kunne bidrage til. "Engcon works", også i hårde tider, afslutter Stig Engström.

Se hyldestfilmen "Engcon works", hvor maskinførere viser, hvilke typer arbejde de i øjeblikket udfører rundt om i verden: <https://youtu.be/HLUsIWdInBE>

**Kontakt:**
Sten Strömgren, engcon Group | +46 [0]70 529 96 32